
Foreword 


All Praise is due to Almighty Allah, The Creator and Sustainer of the Universe. Peace, Blessings, 
and Salutations, upon Him whose excellence is above the entire creation and who has been 
blessed with being Imam ul Ambia. Peace and Blessings upon His Beloved Companions, who are 
the manifestation of His blessings, and upon His Noble Family who are the Gates to the City of 
His Love, and upon the Awliyah-e-Kiraam and Ulama-e-Izaam, especially upon His beloved 
descendant, the Imam ul Awliyah, Sayyiduna Shaykh Abdul Qaadir Jilani M ^ Jr and upon 
all those who follow in His way with sincerity. 

By the Grace of Allah, the Mercy of Sayyiduna Rasoolullah and the Karam of Ghauth-o-Khwaja- 
o-Raza, and my Masha'ikh especially Huzoor Sayyidi Taajush Shariah, Huzoor Sayyidi 
Muhad'dith Kabeer and Huzoor Syed Shah Turabul Haq jli 4лк.) г you have before you a 
transliteration of the Naatiya kalaam of Hujjatul Islam Imam Haamid Rida Khan M j. 

Huzoor Hujjatul Islam is the eldest son of Huzur Alahadrat Azeemul barakat Imam Ahmad Rida 
Khan л! ^j. Hazrat Hujjatul Islam was an extremely pious mountain of knowledge, his 
appearance was such that those who saw him were left in awe of his beauty. He attained his 
knowledge at the feet of his blessed father, Sayy iduna A'la Hadrat Azeemul Barkat ^ j. He 

attained proficiency in the fields of Hadith, Islamic Jurisprudence, Tafseer etc. and graduated 
with distinctions at the tender age of nineteen. His blessed father admired Hujjatul Islam for his 
sincerity and dedication in gaining knowledge. ATa Hadrat iii j loved him so dearly, that 
he said: 

"Hamid is from me and I am from Hamid." 

This is a collection of his poetry comprising of Hamd, praise of the Holy Prophet (Sall Allahu 
'Alaihi Wa Sallam), and munajaat. I pray that this compilation serves as a means of Blessing for 
those who read it, and increases our Love for The Most Beloved Ш. 

I want to sincerely thank Hazrat Mufti Afthab Caasim Sahib Qiblah (Durban, South Africa), 
Hazrat Mufti Zahid Husain Qaadiri Amjadi (Preston, UK) as always, for their duas and valuable 
suggestions. 

I would also like to thank all the brothers of the team, for proofing, editing and making valuable 
suggestions to this document. I pray through the Wasila of Nabi Kareem Ш that Almighty Allah 
rewards them all with the best of rewards. Ameen. 

Khaakpaaye Imam Ahmad Rida iii ^j 

Faqeer Muhammad Shakeel Qaadiri Ridawi Ghufira lahu 

(4 Zil Q'adah 1439, Urs-e- Huzur Sadrush Shariah Л)! ajJ 

Kaun mein kaun hay Tu hi Tu r Tu hi Tu hay yaa man hoo 


Kaun mein kaun hay Tu hi Tu, Tu hi Tu hay yaa man hoo 
Tu hi Tu hay Tu har soo yaa man laysa illa hoo 

Laa ilaaha illa hoo, Laa ilaaha illa hoo, Laa ilaaha illa hoo, yaa man laysa illa hoo. 

Zarre mein noor hay gul mein boo, koyal kokay "koo koo koo", 

"Pee kahaan" papiha kahey har soo Allahu Allahu Allahu. 

Laa ilaaha illa hoo, laa ilaaha illa hoo, yaa man laysa illa hoo. 

Kasrat mein hay kaisi wahdat, wahdat mein phir kaisi kasrat, 

Chashm-e-mast mein teri rangat, phoolon mein teri khushboo. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Toor bana hay zarrah zarrah, noor bana hay qatrah qatrah, 

Tera thanaa gar but ka bandah, Sajdah buton ka teri soo. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Rooh mein tu hai dil mein tu, Meri aab-o-gil mein tu, 

Asl mein tu hay zil mein tu Haq haq haq, hoo hoo hoo. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Laa ma'booda illAllah laa mash-hooda illAllah, 

Laa mawjooda illaahoo laa maqsooda illaahoo laa ilaaha illa hoo. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Rooh-o-dil, sirr aur khafi, akhfaa mein bhi hay tu hi, 

Qalb-e-sanobar, neel-o-mari, jaari saari sab mein tu. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 


Hasbi Rabbi jallAllah maa fii qalbii ghairullah, 

Noor-e-Muhammad SallAllah Allahu Allahu Allahu. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Awwal tu hay aakhir tu, baatin tu hay zaahir tu, 

Qaadir qaadir qaadir tu Allahu Allahu Allahu. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Tu mera Aaqa, mein Tera bandah, bandah bhi kaisa ghanona bandah, 
lawth-e-ma'aasi se aagandah, Kar apney karam se 'afw, 'afu. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Tehreer hay aab-e-zar se waraq, hay dil mein likha Haamid key sabaq, 

Antal Haadi, antal Haq, laysal haadi illa hoo. 

Laa ilaaha illa hoo, laa ilaaha illa hoo, laa ilaaha illa hoo, yaa man laysa illa hoo. 

Dil mera gudgudaati rahi aarzoo 


Dil mera gudgudaati rahi aarzoo, 

Aankh phir phir key karti rahi justujoo, 

'Arsh taa farsh dhoond aaya main tujh ko too, 
Nikla aqrab zey habl-e-wareed-e-guloo. 

Allahoo Allahoo Allahoo Allahoo. 

Taa-e-raan-e-chaman ki chahek wahdahoo, 
Naghma-e-bulbul ka hay laa shareeka lahoo, 
Qumriyon ka taraana hay laa ghayrahoo, 
Zamzamah tooti ka huwa hoo huwa hoo. 

Allahoo Allahoo Allahoo Allahoo. 

Bulbulon ko chaman mein rahi justujoo, 

Papiha kehta phira "pi kahaan" soo ba soo, 

Par nah chatka kahin ghuncha-e-aarzoo, 

Haan mila toh mila mere dil hi mein too. 

Allahoo Allahoo Allahoo Allahoo. 

Shaahidaan-e-chaman ney lab-e-aab joo, 
Aab-e-Gul sey nahaa kar key taaza wuzoo, 
Halqa-e-zikr-e-gul key kiya roo ba roo, 

Aur lagaaney lagey dam ba dam zarb-e-hoo. 

Allahoo Allahoo Allahoo Allahoo. 

Reh key pardon mein too jalwa aaraa huwaa, 
Bas key aankhon mein aankhon sey parda kiya, 
Aankh ka pardah, pardah huwa aankh ka, 

Band aankhein huween toh nazar aaya too. 

Allahoo Allahoo Allahoo Allahoo. 


Kaabah Kaabah hay Kaabah-e- dil mera, 
Kaabah Pathar ka dil jalwah gaah-e-Khuda, 

Aik dil par hazaron hee Kaabe fida, 
Kaabah-e-jaan-o-dil Kaabe ki aabroo. 

Allahoo Allahoo Allahoo Allahoo. 

Toor-e-seena pey tu jalwa aaraa huwa, 

Saaf Moosa sey farmadiya Lan taraa, 

Aur inni anAllah shajar bol utha, 

Tere jalwon ki nayr nagiyaan soo ba soo. 

Allahoo Allahoo Allahoo Allahoo. 

Mujh ko dar dar phiraati rahi justujoo, 

Tootay paaye talab thak rahi aarzoo, 

Dhoondta main phira koo ba koo chaar soo, 
Tharag-e-jaa(n) sey nazdeek tar dil mein too. 

Allahoo Allahoo Allahoo Allahoo. 

Kon tha jisne subhaani farma diya, 

Aur maa A'zama shaanee kis ne kahaa, 
Baayazid aur bistaam main kon tha, 

Kab analhaqq thi Mansoor ki guftagoo,. 

Allahoo Allahoo Allahoo Allahoo. 

Yaa Ilaahi! dikhaa hum ko woh din bhi tu, 
Aab-e-Zamzam sey kar key Haram mein wuzoo, 
Baa adab shauq sey beth key Qibla roo, 

Mil key hum sab kahein yak zabaan hoo ba hoo. 

Allahoo Allahoo Allahoo Allahoo. 

Maine maana keh Haamid gunahgaar hay, 
Ma'siyat kaysh hay aur khataa kaar hay, 
Mere Maula magar tu to Ghaffaar hay, 
Kehti rahmat hay mujrim sey laa taqnatoo. 

Allahoo Allahoo Allahoo Allahoo. 

Muhammad Mustafa noor-e-Khuda naam-e-Khuda tum ho 


Muhammad Mustafa noor-e-Khuda naam-e-Khuda tum ho, 
Shah-e-Khairul Waraa shaan-e-Khuda salli alaa tum ho. 

Shakeeb-e-dil qaraar-e-jaan Muhammad Mustafa tum ho, 
Tabeeb-e-dard-e-dil tum ho mere dil ki dawa tum ho. 

Ghareebon dardmandon ki dawa tum ho duaa tum ho, 
Faqeeron be-nawaao ki sadaa tum ho nidaa tum ho. 

Habeeb-e-Kibriyaa tum ho Imaamul Ambiya tum ho, 
Muhammad Mustafa tum ho Muhammad Mujtaba tum ho. 

Hamare maljaa-o-maawaa hamara aasraa tum ho, 
Thikaana hai thikaanon ka shah-e-har do saraa tum ho. 

Ghareebon ki madad bebas ka bas roohi fidaa tum ho, 
Sahaara be-sahaaron ka hamara aasraa tum ho. 

Na koi maah wash tum sa na koi mah-e-jabeen tum sa, 
Haseenon mein ho tum aise keh mahboob-e-Khuda tum ho. 

Me sadqe Ambiya ke yun to mahboob hain lekin, 

Jo sab pyaron se pyara hai wo mahboob-e-Khuda tum ho. 

Haseenon men tumhin tum ho Nabiyon men tumhiii tum ho, 
Ke mahboob-e-Khuda tum ho Nabiyyul Ambiya tum ho. 

Tumhare husn-e-rangeen ki jhalak hai sab haseenon men, 
Bahaaron ki bahaaron meii bahaar-e-jaan fizaa tum ho. 

Zameeii meii hai chamak kis ki falak par hai jhalak kis ki, 
Mah-o-khursheed, sayyaron, sitaaroii ki ziya tum ho. 

Wo laa saani ho tum Aaqa nahin saani koi jis ka, 

Agar hai dusra koi to apna dusra tum ho. 

Hu wal A wwal Hu wal A akhir Hu waz Zaahir Hu wai Baatin, 
Bi kuiii shai in aleem lauh-e-mahfooz-e-Khuda tum ho. 

Na ho sakte hain do awwal, na ho sakte hain do aakhir, 
Tum awwal aur aakhir, ibtidaa tum intiha tum ho. 

Khuda kehte nahin banti judaa kehte nahin banti, 

Khuda par is ko chora hai wahi jane keh kya tum ho. 

Anaa min Haamid wa Haamid Raza minni ke jalwon se, 
Bihamdillaah Raza Hamid hain aur Haamid Raza tum ho. 


I ^ 0 o 

jj \c- (^£ jjll jj^. /ouo 

^aJ I j j Jj x 1 уа jJ ^J Jj jjj 1.1 \ }-» 

JJ ^aJ ^UjjVl ^Lol jJ ^aJ bjj£ (.- ПП 

JJ ^J ^ -д jj ^li 


jj ^aJ I JjujI I jUj I jLa j LauLa ^_jLaJ 

jj I jjuojj JJ /ujuo U jjjl^gJ J 

jj ^aj 1-jL UjQ -ч. ^ ^ jl ^ajlc. (J5L 

Gunaah gaaron ka roz-e-mahshar shafee' Khairul 'anaam hoga 


Gunaah gaaron ka roz-e-mahshar shafee' Khairul 'anaam hoga, 

Dulhan shafa'at banegi dulha Nabi Alayhis Salaam hoga. 

Kabhi toh chamke ga najm-e-qismat hilaal mah-e-tamaam hoga, 

Kabhi toh zarre pey mahr hogi woh mahr idhar khush kharaam hoga. 

Para hoon main unki raah guzar mein parre hi rehne sey kaam hoga, 
Dil-o-jigar farsh-e-raah banen gey yeh deedaa-e-mashq kharaam hoga. 

Wohi hay shaafe' wohi mushaff'e issi shafa'at sey kaam hoga, 

Humari bigri baney gi us din wohi Madaarul mahaam hoga. 

Unhin ka moonh sab takein gey us din jo woh karengey woh kaam hoga, 
Duhaayi sab un ki dete hongey unhin ka har lab pey naam hoga. 

Anaa lahaa keh ke 'aasiyon ko,woh laingey aagosh-e- marhamat mein, 
Azeez Iklota jaisey maa ko, unhain har aik yun gulaam hoga. 

Idhar woh girton ko thaam laingey udhar woh pyaason ko jaam daingey, 
Siraat-o-mizaan-o-houz-e-kauthar yahin woh aali maqaam hoga. 

Kahin woh jaltey bujhaatey hongey kahin woh rotey hansaatey hongey, 
Woh paye nazuk pey daurna aur ba'eed har aik maqaam hoga. 

Huwi jo mujrim ko baazyabi toh khauf-e-isyaan sey dhaj yeh hogi, 
Khamidah sar aabdeedah aankhein larazta hindi ghulaam hoga. 

Huzoor-e- murshid khara rahoon ga khare hi rehne sey kaam hoga, 
Nigaah-e-lutf-o-karam uthegi to jhuk key mera salaam hoga. 

Khuda ki marzi hay unki marzi hay unki marzi Khuda ki marzi, 

Unhin ki marzi sey ho raha hay unhin ki marzi pe kaam hoga. 

Jidar khuda hay udhar Nabi hay jidar Nabi hay udhar Khuda hay, 
Khudaayi bhar sab udhar phiregi jidhar woh 'aali maqaam hoga. 

Isi tamanna mein dam parra hey yahi sahaara hey zindagi ka, 

Bulaa lo mujhko Madinay sarwar nahin toh jeena haraam hoga. 

Huzoor-e- rowzah huwa jo haazir toh apni saj dhaj yeh hogi Haamid, 
Khamida sar aankh band lab par mere durood-o-salaam hoga. 



o 



l ^ ^J uri jj^ a J сА cj' UJi ' 

Ор fW- UU^? ojjA j| ^ U^ J^ UJ^ 6 J J^' 

l£jj ^lla ^lc. oj (JJ+J jjj£ u^aj^ j u' j^ 1 J -^*' J^ 3 

^ UJf ^JJ °J U^ ^ UJf e J u^4 

ISjJ ^alLa i_SI jj UjxJ jjl Li jjj /O i_SjLi oj 

^JJ ^J Л u^^ S^J^ J^ CS^j^ J^ f U^ J^ CpJf 

l£JJ ^a!/lc. (jUb bjj] cjj^ 5 bl ajJAjl i jjuj aUiA^. 


jj fl£ ^ ^j ^ ^ j^ l^ JJJJ I j^ Abji JjUais. 

l £jj ^^Luj I j^iA i_5L^_^. jj ^j^ j *» аЦ а15Ь 


c^J^ c^ c^J^ c^ u' zrt ‘cs^U* c^ u' c^J^ c^ 

^Jf ^ c^J^ c^ U^- 1 ' ‘^ 1 U^J л ^ c^J^ c^ U^- 1 ' 


^J luk jAj| ^_J ^jj jAAa. 4^_J ^fi jAj| ^_J luk jAAa. 
jj ^Иа Jlc. aj jAAa. ^ ^UJ^ J^' ЛН cP'^ 


^ CS^ j ^ 'j4^ CS^ ' jj U^ ^ ^l 

l^jf flj^ Ln^ л u^u ! jjj^ j^ jl ^ 


— # ^ 

JUaL^. C^^SjJ /%J ^tA j 0JUO ^_gLjl Jj jUaL^. j^. IjJ ^jJajj jjjJa^. 

ISjj ^a^Luj j jjjj y уьа jj c_li cAjj ^ 5 Ь 1 i Jjuj aUiA^. 

Chaand se unn кеу chehre par gaisoo-e-mushk faam do 


Chaand se unn key chehre par gaisoo-e-mushk faam do, 

Din hay khila huwa magar waqt-e-sahar hai shaam do. 

Roo-e-sabeeh ik sahar zulf-e-duta hai shaam do, 

Phool sey gaal subh dam mehr hain laalah faam do. 

Aariz-e-noor baar se bikhri huwi hati jo zulf, 

Aik andheri raat mein nikle mah-e-tamaam do. 

Unnki jabeen-e-noor par zulf-e-siyah bikhar gayi, 

Jam'a hain aik waqt mein ziddein subh-o-shaam do. 

Khayr sey din Khuda woh laaye donon Haram hamein dikhaaye, 
Zamzam-o-Beer e Faatimah ke peeyenge chal ke jaam do. 

Zaat-e-Hassan Hussayn hay 'ayn shabeeh-e-Mustafa, 

Zaat hai ik Nabi ki zaat hain ye usi ke naam do. 

Peeke pilaake maykasho! Humko bachi kuchi hi do, 

Qatrah do qatrah hi sahih kuch to baraaye naam do. 

Haath sey chaar yaar key hum ko milenge chaar jaam, 
Dast-e-Hassan Hussain se aur milenge jaam do. 

Aik nigaah-e-naaz par sekron jaam-e-may nisaar, 
Gardish-e-chashm-e-mast sey hum ney piye hain jaam do. 

Wast-e-musabbihah pey sar rakhiye angootthe ka agar, 
Naam-e-Ilaah hai likha "haa" aur "alif" hay "laam" do. 

Haath ko kaan par rakho paa ba-adab samayt lo, 

"Daal" ho, aik "haa" ho, aik aakhr-e-harf-e-"laam" do. 

Naam-e-Khuda hay haath mein, naam-e-Nabi hay zaat mein, 
Mohr-e-ghulaami hay parri, likhey huwe hain naam do. 

Naam-e-Habeeb ki adaa jaagtey sotey ho adaa, 
Naam-e-Muhammadi baney jism ko ye nizaam do. 

Naam-e-Khuda muraqq'ah, Naam-e-Khuda rukh-e-Habeeb, 
Beeni "Alif" hay, "haa" dahan, zulf-e-duta hai "laam" do. 

Wahshi hai aik dil mera zulf-e-siyaah faam ka, 
Bandish-e-Ishq sakht tar sayd hai ek daam do. 

Talwon se unkay chaar chaand lag gaye mehr-o-maah ko, 
Hain yeh unhi ki taabishein, hain yeh unhi ke naam do. 

Gaah woh aaftaab hain gaah woh maahtaab hain, 

Jam'a hain unkay gaalon mein mehr-o-mah-e-tamaam do. 

Baazi zeest maat hai mawt ko bhi mamaat hay, 

Mawt ko bhi hay aik din mawt pe izn-e-aam do. 

Ab to Madinah lo bula gumbad-e-sabz de dikha, 
Haamid-o-Mustafa Raza hind mein hain ghulaam do. 

Shaahid-e-gul hag mast naaz hajlah-e-nau bahaar mein 


Shaahid-e-gul hay mast naaz hajlah-e-nau bahaar mein, 
Naaz-o-adaa key phool hain phoole gale ke haar mein. 

Aayein ghataayein jhoom kar ishq key koh saar mein, 
Baarish-e-gham hay ashk baar giryah-e-be-qaraar mein. 

Ishq ne chhori phuljhari dil ki lagi bharak uthi, 

Aatish-e-gul key phool se aag lagi bahaar mein. 

Aankhon se lag gayi jhari bahr mein mauj aa gayi, 
Sail-e-sirishk ubal parra naala-e-qalb-e-zaar mein. 

Shauq ki cheerah dastiyaan dil ki uraayein dhajjiyaan, 
Wahshat-e-ishq ka samaan daaman-e-taar taar mein. 

Bijli si ik tarrap gayi khirman-e-hosh urr gaya, 

Barq sharaarah baar thi jalwah-e-Noor-e-Yaar mein. 

Taabish-e-rukh sey chaar chaand lag gayay mihr-o-maah ko, 
Husn-e-azal hai jalwa reez aainah-e-izaar mein. 

Kaabah-e-abroo dekh kar sajdey jabeen mein muztarib, 

Dil ki tarrap ko chayn kya taab kahaan qaraar mein. 

Shaahid-e-gul hay Mustafa Taiba chaman hay jaaii fazaa, 
Gulshan-e-Quds hay khilaa sahn-e-hareem-e-Yaar mein. 

Sosan o yaasaman, saman, sumbal o laala-e-nastaran, 

Saara hara bhara chaman phoola usi bahaar mein. 

Baagh-e-jinaan lahak uttha, qasr-e-jinaan mahak uttha, 
Saikron hain chaman khile phool ki ik bahaar mein. 

Saare bahaaron ki dulahan hay mere phool ka chaman, 
Gulshan-e-naaz ki phaban Taiba key khaar khaar mein. 

Tum ho Habeeb-e-Kibriyaa pyari tumhari har adaa, 

Tum sa koi haseen bhi hay gulshan-e-roz gaar mein. 

Nikli na koi aarzoo dil ki hi dil mein reh gayi, 

Hasratein hain hazaar dafan qalb ke ik mazaar mein. 

Khaar-e-Madinah dekh kar wahshat-e-dil hay zor par, 
Dast-e-junoon ulajh gaya daaman-e-dil ke taar mein. 

Maah teri rikaab mein, noor hay aaftaab mein, 

Boo hay teri gulaab mein rang tera anaar mein. 

Ghuncha-e-dil mehek uttha mauj-e-naseem-e-Taiba sey, 
Rooh-e-shameem thi basi gesoo-e-mushk baar mein. 

Shauq ki naashakiibiyaah sauz ki dil gudaaziyaan, 

Wasl ki namuraadiyan aashiq-e-dil fagaar mein. 

Gardish-e-chashm-e-naaz se Haamid mae gusaar mast, 
Rang-e-suroor-o-kaif hay chashm-e-khumaar daar mein. 

Mcm-o-mcm sey bachaaye Aal-e-Rasool 


Maa-o-man sey bachaaye Aal-e-Rasool, 
Min-o-'an hun razaaye Aal-e-Rasool. 

Haq mein mujhko gumaaye Aal-e-Rasool, 
Mujhko haq se milaaye Aal-e-Rasool. 

Meri aankhon mein aaye Aal-e-Rasool, 
Mere dil mein samaaye Aal-e-Rasool. 

Tu hi jaan-e-fidaaye Aal-e-Rasool, 
Qadr-e-sumuwi-e-simaaye Aal-e-Rasool. 

Saat aflaak zeene phir Kursi 
'Arsh-e-rif'at saraaye Aal-e-Rasool. 

Chaandnaa chaand ka Madeene key 
Lum'ah haq numaaye Aal-e-Rasool. 

Hay iraadah tera iraadah haq 
Haq ki marzi razaaye Aal-e-Rasool. 

Ba'd jiske na hoga faqr kabhi 

Woh ghanaa hai ghanaaye Aal-e-Rasool. 

Sibghatullah ki charrhi apni 

Haq ki rangat rachaaye Aal-e-Rasool. 

Us ki nayrangiyon mein hon yak rang 
Rang-e-wahdatjamaaye Aal-e-Rasool. 

Ho khudi door aur Khuda baaqi 
Ho Khuda hi Khudaaye Aal-e-Rasool. 

Mowt se pehle mujh ko mowt aaye 
Meri Hasti mitaaye Aal-e-Rasool. 

Yoon mittun mein keh mujh mein mit jaaye 
Mujh ko mujh se gumaaye Aal-e-Rasool. 

Jeete jee jee mein main guzar jaaun 
Phool meri utthaaye Aal-e-Rasool. 

Beeri kat jaaye har tashakhus ki 
Qayd se yoon churaaye Aal-e-Rasool. 

Yeh khudi bhi fidaaye da'waa hay 
Kar de bey-khud Khudaaye Aal-e-Rasool. 

Soorat-e-Shaykh ka tasawwur ho 
Hoon mein mahw-e-liqaaye Aal-e-Rasool. 

Sar taa paayam fidaa sar-o-paayat 
Wah cheh noor-o-ziyaaye Aal-e-Rasool. 

Dil-o-jaanam fidaa sarat gardam 
Lum'ah haq numaaye Aal-e-Rasool. 

Bhar dey qatrey key seeney mein qulzam 
Nam mein yam ko samaaye Aal-e-Rasool. 

Haqquhu haq ho zaahir o baatin 
Haq key jalwe dikhaaye Aal-e-Rasool. 

Dil mein haq haq zabaan peh haq haq ho 
Deed Haq ki karaaye Aal-e-Rasool. 

Haq ka deewaana Haadi Haq sey 

Haq ki dhoomein machaaye Aal-e-Rasool. 

Faani ho jaaun Shaykh mein apne 
Ho ba-hoo ho adaaye Aal-e-Rasool. 

Faani fillah Baaqi billah hoon 
Tu hi tu hai Khudaaye Aal-e-Rasool. 

Yeh taqarrub miley nawaafil sey 
Hoon Habeeb-e-fidaaye Aal-e-Rasool. 

Haath paaon ho aankh kaan ho woh 
'Aql bhi ho fidaaye Aal-e-Rasool. 

Mere a'zaa bane mera Mawla 
Mujh pe pyaar aaye Aal-e-Rasool. 

Us se dekhoon sunoon chaloon pakroon 
Mawla de bandah paaye Aal-e-Rasool. 

Meri hasti hijaab hay mera 

Tu hi pardah utthaaye Aal-e-Rasool. 

Qurb haasil ho phir faraaiz ka 
Soofi kaamil banaaye Aal-e-Rasool. 

Mulk-e-Laahoot sey ilan-naasoot 
Hone raj'at nah paaye Aal-e-Rasool. 

Sayr-e-Fillah aur minAllah ho 
Darje sab tey karaaye Aal-e-Rasool. 

Phir ilAllah fanaa-e-mutlaq sey 
Poora saalik banaaye Aal-e-Rasool. 

Qayd-e-naasoot sey rihaayi ho 
Pherey merey barrhaaye Aal-e-Rasool. 

Shaakh-e-Laahoot par baseraa ho 
Ho yeh taayir humaaye Aal-e-Rasool. 

Yaa Ilaahi! baraaye Aal-e-Rasool 


Yaa Ilaahi! baraaye Aal-e-Rasool, 

Dil mein bhar dey walaaye Aal-e-Rasool. 

Sookhey daanon pey bhi baras jaaye 
Abr-e-jood-o-sakhaaye Aal-e-Rasool. 

Sar sey qurban tujhpey aankhon sey 
Aankhein sar sey fidaaye aal-e-Rasool. 

Sahaq-e- na'layn ragra aankhon ka 
Tutiyaa khaakpaaye Aal-e-Raasool. 

Meri bigri banee hay tere haath 
Tu hi bigri banaaye Aal-e-Rasool. 

Tujh se jis ko mila mile pyaare 
Tujh se jo paaye paaye Aal-e-Rasool. 

Tezi mehr-e-hashr ka kya khauf 
Main hoon zer-e-liwaaye Aal-e-Rasool. 

Baadshah hain gadaa tere dar key 
Hoon gadaaye gadaaye Aal-e-Rasool. 

Taaj waalon ka taaj-e- izzat hay 
Kuhna na'layn-e-paaye Aal-e-Rasool. 

Thandi thandi naseem-e-Maarahra 
Dil ki kaliyan khilaaye Aal-e-Rasool. 

Bheeni bheeni si mast khushboo sey 
Dil ki kaliyaan basaaye Aal-e-Rasool. 

Teeb-e-Taiba mein hay basi kaliyaan 
Mehki gulgoun kabaaye Aal-e-Rasool. 

Bhoolay bhatkon ka khizr hi toh hay 
Raastey par lagaaye Aal-e-Rasool. 

Sabz gumbad pey urr key jaa bethoon 
Shauq key par lagaaye Aal-e-Rasool. 

Khaak meri urray jo ba'ad-e-fanaa 
Madani ho hawaaye Aal-e-Rasool. 

Ab toh gadya garoon ki chandi hay 
Hain kharay sikkah haaye Aal-e-Rasool. 

Khum sey asanjamaaye dar pey gadaa 
Koi pyaala pilaaye Aal-e-Rasool. 

Рсшг beraa lagaiye Aal-e-Rasool 


Paar beraa lagaiye Aal-e-Rasool, 

Doobe bajre taraae Aal-e-Rasool. 

Jo hain apne paraae Aal-e- Rasool, 

Sab ko apna banaae Aal-e-Rasool. 

Thokaron pe na daal ghairon ki, 

Ham hain qadmon mein ae Aal-e-Rasool. 

Tera baaraa hay bat rahaa jag mein, 

Tu hi de ya dilaae Aal-e-Rasool. 

Jholi phailaae hay tera mangta, 

Bhar de daataa baraae Aal-e-Rasool. 

De de chumkaar kar koi tukra, 

Sag-e-dar ko razaae Aal-e-Rasool. 

Dar se apne na kar use dur dur, 

Dur de dar ki razae Aal-e-Rasool. 

Dur duri ka daur daura ho, 

Daur phir ye na aae Aal-e-Rasool. 

Nighare dar ba dar bhatakte hain, 

De thikaana baraae Aal-e-Rasool. 

Talkhiyaan saari door ho jaaen, 

Mae sharbat pilaae Aal-e-Rasool. 

Hain Raza, Ghous ke qadam ba qadam, 
Hain qadam un ke paa e Aal-e-Rasool. 

Jis ne paaya tumhara paya hai, 

Keh utha maiii ne paae Aal-e-Rasool. 

Apni qadmoii ke neeche hay jannat, 
Aur qadam haiii ye paae Aal-e-Rasool. 

Un ki seerat hay seerat-e-Nabawi, 

Un ki soorat liqaae Aal-e-Rasool. 

Un ke jalwori mein un ke jalwe haiii, 
Har adaa se adaae Aal-e-Rasool. 

Aate dekheii jo Aala Hazrat ko, 
Aankheri keh deii ye aae Aal-e-Rasool. 

Hay Bareilly meiii aaj Maarehra, 

Aala Hazrat hay jaae Aal-e-Rasool. 

Qaadiriyon ka hay lagaa mela, 

Hay tamaashaa ziyaae Aal-e-Rasool. 

Noori masnad pe noori putlaa hay, 
Achcha suthra razae Aal-e-Rasool. 

Chathr rahmat ka shaamiyaana hay, 
Sar pe hay yaa ridaae Aal-e-Rasool. 

Haiii paroii se kiye hue saaya, 

Pare qudsi jamaae Aal-e-Rasool. 

Hairi ghataa top rahmateii chaaiii, 
Paa hay zille humaae Aal-e-Rasool. 

Ghous ka haath hay mureedon par, 
Bar zameeri kassamaai Aal-e-Rasool. 

Barakaati barkaat ka dulaha, 

Shah Ahmad Razaae Aal-e-Rasool. 

Barakaati pyaar ka sehra, 

Tere sar hay razaae Aal-e-Rasool. 

Qaadiriyat dulhan bani, nausha, 
Shah Ahmad Razae Aal-e-Rasool. 

Noor ka hulla joraa shaahaana, 
Noori jaama abaae Aal-e-Rasool. 

Noor ki chehre par nichaawar hay, 
Sadqe ham sab gadaae Aal-e-Rasool. 

Bel meri bhi ab mandhe charh jaae, 
Sadqa Haamid Razaae Aal-e-Rasool. 

Hain 'Arsh-e-Baree(n) par jalwah-figan Mahboob-e-Khuda Subhan Allah 


Hain 'Arsh-e-Baree(n) par jalwah-figan Mahboob-e-Khuda Subhan Allah! 
Ik baar huwa deedaar jisey sow baar kahaa Subhan Allah! 

Hayraan huwe barq aur nazar ik aan hai aur barson ka safar, 

Raakib ne kahaa Allahoo Ghani Markab ne kahaa Subhan Allah! 

Taalib ka pataa matloob ko hay matloob hai taalib sey waaqif, 

Pardey mein bula kar mil bhi liye pardah bhi rahaa Subhan Allah! 

Hay 'abad kahaan ma'bood kahaan me'raaj ki shab hay raaz nihaa(n), 
Do Noor hijaab-e-noor mein the khud Rab ne kahaa Subhan Allah! 

Jab sajdon ki aakhri haddon tak jaa pohoncha 'uboodiyyat waala, 
Khaaliq ne kaha Maa shaa Allah! Hazrat ney kahaa Subhan Allah! 

Samjhey Haamid insaan hi kya yeh raaz hain husn-o-ulfat key, 

Khaaliq ka "Habeebi" kehna tha khalqat ne kahaa Subhan Allah! 

Ajoi 


Khaakpaaye Imam Ahmad Raza Radi Allahu Anhu 

Faqeer Muhammad Shakeel Qaadiri Ridawi Ghufira lahu 

(4 Zil Q'adah 1439, Urs-e- Huzur Sadrush Shariah Radi Allahu Anhu) 

